Nuwe tegniek ontwikkel vir veloorplanting | Die Vryburger
Nuwe tegniek ontwikkel vir veloorplanting
May 29, 2015 - Wetenskap en tegnologie - 4 comments
Kaapstad – In die Tygerberg-hospitaal is 'n nuwe metode van veloorplanting ontwikkel wat nie net goedkoop is nie, maar skynbaar veel beter is as die metodes wat tot hede gebruik is.
Met die vereenvoudigde tegniek word menslike vel gekweek en oorgeplant, en sal waarskynlik eersdaags die lewe van derduisende brand-slagoffers verbeter.
Dié tegniek is die afgelope jaar by die Tygerberg-hospitaal ontwikkel en 'n eerste pasiënt het reeds so 'n oorplanting ondergaan.
Dr. Wayne Kleintjes, Hoof van die Brandwond-eenheid het die tegniek ontwikkel wat in die toekoms deur enige gekwalifiseerde dokter gedoen kan word.
Wat benodig word, is 'n steriele omgewing, en 'n broeikas.
Volle besonderhede oor die tegniek kan nog nie bekend gemaak word nie want die registrasie van die metode en tegniek moet eers afgehandel word.
Hy sê hy het die tegniek ontwikkel nadat 'n 16-jarige erge brandwonde opgedoen het en die helfte van sy lyf beseer is.
Die hospitaal het begin geld insamel om die jong pasiënt te probeer help, maar toe ontdek dat die produk wat ingevoer moes word, verbied is weens Ebola-virus probleme.
Hy kon toe niks verder vir die pasiënt doen nie, wat hom aangespoor het om nuwe tegnieke te probeer ontwikkel.
Dit sou egter derduisende Rand gekos het om die pasiënt te help, Nou is die pasiënt gehelp en die koste beloop sowat R1,000.
Die ingevoerde produk kos R70,000 vir 'n oppervlakte van 10 cm by 7 cm.
Foto – dr. Kleintjes en pasiënt
4 thoughts on "Nuwe tegniek ontwikkel vir veloorplanting"
DAWID June 6, 2015 at 10:08 pm
SAL DIT HOOGSTENS WAARDEER AS EK N KONTAK NOMMER VAN DIE DOKTER KAN KRY SAL ENIG IEMAND TOT BEHULPSAAM WEES
Greta serfontein June 9, 2015 at 6:54 pm
In kroonstad is n outjie sonder mediese fonds wat reeds in mei sy hele liinker been gebrand het. Diep wonde wil nie herstel nie en hy moet tentatief die 7 de julie by die staatshospitaal aanmeld vir n veloorplanting. Is dit moontlik dat dr kleintjes hiermee behulpsaam kan wees. Kontakno of epos van dr by tygerberg hospitaal sal waardeer word